《夜泊偶书》
宋代·杨杰

过得重湖日已斜，相依渔艇宿蒹葭。故园水面一千里，明月渡头三四家。

客路漂流身似梗，世途纷冗事如麻。却欣归去逢寒食，醉倒春风烂漫花。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。